Document ID: 31984R0837

KOMISSION ASETUS (ETY) N:o 837/84,
annettu 30 päivänä maaliskuuta 1984,
öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1431/82(), ja erityisesti sen 27 artiklan 5 kohdan,
sekä katsoo, että
komission asetuksen (ETY) N:o 2681/83(), sellaisena kuin se on oikaistuna asetuksella (ETY) N:o 287/84(), 26 artiklan 1 kohdan mukaan tiettyjen siementen ja sekoitusten tuontiin on sovellettava tullivalvontajärjestelmää tai vastaavat takeet tarjoavaa hallinnollista valvontajärjestelmää; valvontaan on liitettävä vakuus, joka vapautetaan sanotun asetuksen 28 artiklan 1 kohdan mukaan muun muassa silloin, kun esitetään todiste siitä, että kyseiset tuotteet on asetettu valvontaan kasviöljypuristamossa tai rehuja valmistavassa laitoksessa,
tavaroiden vapaasti liikkeelle laskemista koskevien menettelytapojen yhdenmukaistamisesta 24 päivänä heinäkuuta 1979 annetun neuvoston direktiivin 79/695/ETY(), sellaisena kuin se on viimeksi muutettuna direktiivillä 81/853/ETY(), mukaan tämän vakuuden antamista ja vapauttamista koskevat edellytykset voivat täyttyä samanaikaisesti; sen vuoksi olisi säädettävä, että tällaisessa tapauksessa vakuutta ei pitäisi antaa, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2681/83 26 artiklan 1 kohdan toinen alakohta seuraavasti:
"Tähän valvontaan on liitettävä vakuus lukuun ottamatta tapauksia, joissa siemenet tai sekoitukset on laskettu vapaaseen liikkeeseen 2 artiklan 1 kohdassa määritellyssä laitoksessa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1984.

Labels: 10
3
17